[{"text_idx": "#000001", "text": "Mae naws yr w\u0302yl ar ymgyrch Siopa Lleol cyn Nadolig i2021, diolch i gyfraniad busnesau annibynnol,, ysgolion lleol a phreswylwyr Sir Fynwy. Bu rhai o ysgolion cynradd y sir yn gweithio ar bosteri Siopa Lleol fydd i\u2019w gweld yn ein trefi cyn hir. Dewch yn o\u0302l yma i weld diweddariad cyn hir!"}, {"text_idx": "#000003", "text": "Rhai rhesymau i siopa lleol yn y Fenni adeg y Nadolig. Mae llawer mwy hefyd, felly ewch i ymweld a\u2019u darganfod i gyd"}, {"text_idx": "#000004", "text": "Mae angen cymorth ar drefi a phentrefi Sir Fynwy yn fwy nag erioed yn dilyn effaith pandemig COVID-19. Rhan sylfaenol o\u2019r cymorth hwn yw\u2019r hyn y gallwn i gyd ei wneud i helpu busnesau lleol. Mae hyn yn golygu siopa\u2019n lleol lle bynnag y bo modd."}, {"text_idx": "#000005", "text": "Mae cymaint o fusnesau lleol \u2013 gan gynnwys siopau, caffis, tafarndai, canolfannau garddio, masnachwyr, campfeydd, salonau gwallt, ymhlith cynifer o rai eraill \u2013 yn cael eu rhedeg gan bobl leol. Mae pob punt a wariwch yn mynd tuag at gefnogi\u2019r teulu lleol y tu o\u0302l i\u2019r busnes hwnnw ac yn helpu i ddiogelu swyddi pobl leol."}, {"text_idx": "#000006", "text": "Ar y tudalennau hyn, bydd gennym wybodaeth i ymwelwyr a\u0302 threfi, i siopwyr ac i fusnesau. Dan Newidiadau yn eich Tref gallwch gael gwybod beth sydd wedi\u2019i wneud i wneud siopa\u2019n fwy diogel, mesurau ymbellhau cymdeithasol, newidiadau parcio, parciau bach newydd (yr enw am estyniadau palmant sy\u2019n darparu lle ar gyfer amwynderau ychwanegol, megis byrddau a chadeiriau), a llawer mwy. Cadwch at bellter cymdeithasol, gan ddiheintio eich dwylo a gwisgo mwgwd pan fyddwch mewn mannau cyhoeddus dan do. Chwiliwch am yr arwyddion Siopa Lleol ar eich stryd fawr, a chadwch lygad ar ein sianeli cyfryngau cymdeithasol ar gyfer ein negeseuon a fydd yn tynnu sylw at rai o fusnesau a lleoedd anhygoel y sir i ymweld a\u0302 nhw. Dewch o hyd i ni ar Twitter."}, {"text_idx": "#000008", "text": "Os hoffech ymuno a\u0302\u2019r ymgyrch Siopa Lleol gallwch nawr lawrlwytho casgliad o bosteri, baneri ac asedau cyfryngau cymdeithasol (megis delweddau pen tudalen Facebook a Twitter), oll wedi\u2019u brandio gyda dyluniad hafaidd Siopa Lleol."}, {"text_idx": "#000009", "text": "Mae croeso i chi ddefnyddio\u2019r rhain ar eich tudalennau cyfryngau cymdeithasol, ar ffenestri eich busnes... unrhyw le y gallwch, i ddangos eich cefnogaeth i\u2019r neges Siopa Lleol, Siopa Sir Fynwy ac i helpu i annog pawb i gefnogi busnesau lleol."}, {"text_idx": "#000010", "text": "Os oes gennych geisiadau penodol am waith dylunio byddwn yn gwneud ein gorau i helpu \u2013 e-bostiwch communications@monmouthshire.gov.uk gyda\u2019r llinell pwnc yn nodi \u2018Gwaith Dylunio Siopa Lleol\u2019 ar gyfer unrhyw ymholiadau neu geisiadau."}, {"text_idx": "#000011", "text": "Dewiswch eich iaith os gwelwch yn dda"}, {"text_idx": "#000012", "text": "Unwaith y byddwch wedi dewis iaith, byddwn yn defnyddio cwcis i gofio ar gyfer y tro nesaf\nOnce you've selected a language, we'll use cookies to remember for next time."}]